cyanic-selkie/wikianc huggingface dataset:
కర్రి రామారెడ్డి
వృత్తిపరంగా సత్కారాలు
డాక్టర్ రామారెడ్డి వృత్తి పరంగా సత్కారాలు అవార్డు లందుకున్నారు. 1987.లో జూనియర్ చాంబర్ ఇంటర్నేషనల్ సంస్థ రాజమండ్రి శాఖ పక్షాన `అవుట్ ష్టాండింగ్ యంగ్ పర్సన్’అవార్డుతో సత్కారం అందుకున్నారు. ప్రపంచ సైకో సోషల్ పునరావాస భారత చాఫ్టర్ పక్షాన బెంగుళూరులోని నిమ్ హెన్స్ లో 2002లో సత్కారం అందుకున్నారు. గుంటూరులో ఏ.వి. చలపతిరావు మెమోరియల్ ఒరేషన్ అవార్డుతో సర్కారం పొందారు. తెనాలిలో డాక్టర్ సుందరరామయ్య సువర్ణపతక ప్రసంగ పురస్కారం, డాక్టర్ ఉళ్ళక్కి మెమోరియల్ గోల్డ్ మెడల్ ఒరేషన్ సత్కారం, నెల్లూరులో డాక్టర్ ఏనుగు సుందరరామిరెడ్డి ప్రసంగ పురస్కారం, విజయవాడలో డాక్టర్ అప్పారావు ప్రసంగ పురస్కారం అందుకున్నారు. 2021 సంవత్సరానికి గాను, 21 అక్టోబరు 2022 నాడు, గవర్నర్ బిశ్వభూషణ్ హరిచందన్ గారి చేతుల మీదుగా హెల్త్‌కేర్ విభాగంలో రెండు తెలుగురాష్ట్రాలకు గాను సాక్షి ఎక్సలెన్స్ అవార్డు అందుకున్నారు.
బి.సి.రాయ్ నేషనల్ అవార్డు
2014 సంవత్సరానికి ప్రతిష్టాత్మక బి.సి.రాయ్ నేషనల్ అవార్డు సొంతం చేసుకున్నారు. 2017మార్చి28న న్యూ డిల్లీలో రాష్ట్రపతి ప్రణబ్ ముఖర్జీ చేతులమీదుగా ఈ అవార్డ్ అందుకున్నారు. బీసీ రాయ్ అవార్డు 45 సంవత్సరాల చరిత్రలో దేశంలో కేవలం ఆరుగురు మానసికవైద్యులకు మాత్రమే ఈ అవార్డు లభించింది. అవిభక్త/ఉభయ తెలుగు రాష్ట్రాలలో బీసీరాయ్ అవార్డు లభించిన ఏకైక మానసిక వైద్యుడు ఈయన మాత్రమే! ఇక అదే ఏడాది ఇండియన్ సైకియాట్రిక్ సొసైటీ నుంచి అంత్యంత ప్రతిష్టాత్మక డాక్టర్ డి.ఎల్.ఎన్.మూర్తి అవార్డు అందుకున్నారు. ఈ సంస్థ 75ఏళ్ళ చరిత్రలో తెలుగు రాష్ట్రాల నుంచి ఈ అవార్డు అందుకున్న తొలి వైద్యుడు ఈయనే. 2018 సంవత్సరానికి ప్రొఫెసర్ జె.కె. త్రివేది లైఫ్ టైమ్ ఎచీవ్ మెంట్ అవార్డ్ ను తెలుగు రాష్ట్రాల నుంచి తొలిసారిగా ఇండియన్ సైకియాట్రిక్ సొసైటీ నుంచి లక్నోలో ఉత్తరప్రదేశ్ గవర్నర్ శ్రీ రామ్ నాయక్ చేతులమీదుగా అందుకున్నారు. అలాగే అత్యంత ప్రతిష్టాత్మక డాక్టర్ బి.సి.బోరా ఆరేషన్ అవార్డును జాతీయస్థాయి అసోసియేషన్ ఆఫ్ ప్రైవేటు సైకియాట్రి నుంచి అందుకున్నారు. ఐ.ఎం.ఎ. నుంచి డైమండ్ జూబిలీ జాతీయస్థాయి ప్రసంగ పురస్కారం, డాక్టర్ ఆర్.కె.మెండా జాతీయ ఆరేషన్ అవార్డ్  ను పొందారు. తమిళ మేగజైన్ "నాం ఉరత్త సింతానై" నుంచి లైఫ్ టైమ్ ఎచీవ్ మెంట్ అవార్డ్,  ఫిలాంత్రిక్ సొసైటీ నుంచి కీర్తి పురస్కార్,రాజమండ్రి రౌండప్, ఎడ్యుకేషనల్ స్పెషల్ నుంచి సేవా పురస్కార్ అందుకున్నారు. అదేవిధంగా గ్లోబల్ అసోసియేషన్ ఆఫ్ ఫిజిషియన్స్ ఆఫ్ ఇండియన్ ఆరిజన్ నుంచి GAPIO లైఫ్ టైమ్ ఎచీవ్ మెంట్ అవార్డ్ ను అందుకున్నారు. భాస్కర్ మెడికల్ కాలేజి, జెబి ఎడ్యుకేషనల్ సంస్థల నుంచి జె. భాస్కరరావు స్మారక అవార్డ్ శ్రీ చిన్నజీయర్ స్వామివారి చేతులమీదుగా అందుకున్నారు. ఇండియన్ సైకియాట్రిక్ సొసైటీ   తెలంగాణ స్టేట్ బ్రాంచ్ నుంచి  2018లో సత్కారం. 3వ జాతీయస్థాయి తెలుగు మానసికవైద్యనిపుణుల సమావేశం లో తెలుగు సైకాన్ - 2019 జీవన సాఫల్య పురస్కారం ఇవ్వబడింది. 2020 సంవత్సరానికి ఖమ్మం సైకియాట్రిక్ సొసైటీ వారిచే డాక్టర్ భుజంగరావు స్మారక ప్రసంగ పురస్కారం లభించింది.
వైద్యపరంగా పదవులు
డాక్టర్ రామారెడ్డి వైద్య పరంగా పలు సంస్థలకు, పత్రికలకు కీలక బాధ్యతలు నిర్వహించారు. ఇండియన్ సైకియాట్రిక్ సొసైటీ కి 1982నుంచి కార్యవర్గ సభ్యునిగా మూడేళ్ళపాటు పనిచేసారు.ఎపి చాఫ్టర్ కి 1985లో ఉపాధ్యక్షునిగా, 1986లో అధ్యక్షునిగా, దక్షిణ భారత విభాగానికి 1994 లో అధ్యక్షునిగా పనిచేసారు. ఆంధ్రప్రదేశ్ కి చెందిన సైకలాజికల్ మెడిసిన్ మేగజైన్ కి 1988నుంచి 1997వరకూ గౌరవ సంపాదకునిగా; ఇండియన్  సైకలాజికల్ మెడిసిన్ మేగజైన్ కి 1988నుంచి 2000వరకూ గౌరవ సంపాదకులుగా, 2003నుంచి 2005వరకూ జర్నల్  కమిటీ సభ్యునిగా; ఇండియన్ సైకియాట్రిక్ సొసైటీ ఎథిక్స్  కమిటీ, ప్రైవేట్ సైకియాట్రీ కమిటీ, మేరేజ్ & లా కమిటీ లకు  కో చైర్మన్ గా, లేక చైర్మన్ గా  వ్యవహరించారు. ఇండియన్ మెడికల్ అసోసియేషన్ రాజమండ్రి శాఖ భవన నిర్మాణ కమిటీ చైర్మన్ గా 1982లో పనిచేసిన డాక్టర్ రామారెడ్డి, ఐ ఎం ఏ రాజమండ్రి శాఖ అధ్యక్షునిగా 1991-92లో పనిచేసారు. ఇంకా ఎన్నో సంస్థలకు వివిధ పదవులు నిర్వహించారు. ప్రస్తుతం ఆంధ్రప్రదేశ్ రాష్ట మెంటల్ హెల్త్ అధారిటీ సభ్యులుగా నియమించబడ్డారు.
ఇతర లింకులు
వర్గం:వైద్యులు వర్గం:మానసిక వైద్యులు వర్గం:తూర్పు గోదావరి జిల్లా వైద్యులు వర్గం:తూర్పు గోదావరి జిల్లా సామాజిక కార్యకర్తలు వర్గం:తూర్పు గోదావరి జిల్లా రచయితలు వర్గం:డా.బి.సి.రాయ్ పురస్కార గ్రహీతలు
చాడ (మోటకొండూర్ మండలం)
చాడ, తెలంగాణ రాష్ట్రం, యాదాద్రి భువనగిరి జిల్లా, మోటకొండూరు మండలంలోని గ్రామం. ఇది మండల కేంద్రమైన మోటకొండూరు నుండి 9 కి. మీ. దూరం లోను, సమీప పట్టణమైన భువనగిరి నుండి 22 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1895 ఇళ్లతో, 7729 జనాభాతో 4697 హెక్టార్లలో విస్తరించి ఉంది. గ్రామంలో మగవారి సంఖ్య 3919, ఆడవారి సంఖ్య 3810. షెడ్యూల్డ్ కులాల సంఖ్య 1567 కాగా షెడ్యూల్డ్ తెగల సంఖ్య 87. గ్రామం యొక్క జనగణన లొకేషన్ కోడ్ 576702 .పిన్ కోడ్: 508111.
జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఆత్మకూరు (ఎం) మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన మూటకొండూరు మండలం లోకి చేర్చారు.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఏడు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాలలు రెండు , ప్రభుత్వ మాధ్యమిక పాఠశాలలు రెండు, ప్రైవేటు మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల భువనగిరిలో ఉన్నాయి. సమీప వైద్య కళాశాల నార్కట్ పల్లిలోను, మేనేజిమెంటు కళాశాల, పాలీటెక్నిక్‌లు భువనగిరిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం భువనగిరిలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
ప్రభుత్వ వైద్య సౌకర్యం
చాడలో ఉన్న రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.
సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
చాడలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 కి.మీ.లోపు దూరంలో ఉంది. గ్రంథాలయం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
చాడలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
ఏలూరు జిల్లా
ఏలూరు జిల్లా 2022లో ఆంధ్రప్రదేశ్‌లో జిల్లాల పునర్వ్యవస్థీకరణ భాగంగా పాత పశ్చిమ గోదావరి జిల్లా, కృష్ణా జిల్లా నుండి విడదీసి కొత్తగా ఏర్పరచిన జిల్లా. జిల్లా కేంద్రం ఏలూరు. కొల్లేరు సరస్సు, ఏలూరు సమీపాన "చిన్న తిరుపతి"గా ప్రసిద్ధిగాంచిన ద్వారకా తిరుమల ప్రముఖ పర్యాటక ఆకర్షణలు.
చరిత్ర
ఏలూరు జిల్లా చరిత్రకు ఉమ్మడి పశ్చిమ గోదావరి జిల్లా, కృష్ణా జిల్లా చరిత్రలు ఆధారం.
బాదామి చాళుక్యుల (పశ్చిమ చాళుక్యులు) వంశానికి చెందిన 2వ పులకేశి సోదరుడైన కుబ్జవిష్ణువు పిఠాపురాన్ని జయించి ఇక్కడ చాళుక్యుల పాలనకు నాంది పలికాడు. కుబ్జ విష్ణునితో తూర్పు చాళుక్య పాలన మొదలయ్యింది. తూర్పు చాళుక్యులు 700 నుండి 1200 వరకు కోస్తా ఆంధ్రను పాలించారు. వారి పాలనలో రాజధాని పిఠాపురం నుండి వేంగి(ఏలూరుకి సమీపంలోగలది), తరువాత రాజమండ్రికి మార్చబడింది. సా.శ. 892-921 మధ్య రాజైన 1వ చాళుక్య భీముడు ద్రాక్షారామ శివాలయాన్ని నిర్మించాడు. కాకతీయ వంశజ రాణి రుద్రమదేవి నిరవద్యపురము అనబడే ఈనాటి నిడదవోలును రాజధానిగా పాలించిన చాళుక్యుల ఇంటి కోడలు. ఏలూరు 1471 వరకు కళింగ సామ్రాజ్యంలో భాగమైంది.తర్వాత గజపతి సామ్రాజ్యం చేతుల్లోకి వెళ్లింది.1515లో కృష్ణదేవరాయలు దీనిని స్వాధీనం చేసుకున్నారు.విజయనగర సామ్రాజ్యం పతనం తరువాత, దీనిని గోల్కొండ కోట సుల్తాన్ కుతుబ్ షా స్వాధీనం చేసుకున్నాడు.
2022 ఏప్రిల్ 4న,పాత పశ్చిమ గోదావరి జిల్లా నుండి 8 మండలాలు పాత కృష్ణా జిల్లా నుండి 20 మండలాలతో మొత్తం 28 ఏలూరు జిల్లా ఏర్పాటు చేశారు.
భౌగోళిక స్వరూపం
225px|thumb|ఏలూరులో ఒక వాణిజ్య ప్రాంతం జిల్లా 6,679 కిమీ 2 (2,578.776 చదరపు మైళ్ళు) విస్తీర్ణంలో ఉంది. జిల్లాకు ఉత్తరాన తెలంగాణ లోని భద్రాద్రి జిల్లా, తూర్పున అల్లూరి సీతారామరాజు జిల్లా,తూర్పు గోదావరి జిల్లా పశ్చిమ గోదావరి జిల్లా, దక్షిణాన కృష్ణా జిల్లా,పశ్చిమ గోదావరి జిల్లా, పశ్చిమాన ఎన్టీఆర్ జిల్లా సరిహద్దులుగా ఉన్నాయి.
వాతావరణం
ఏలూరు జిల్లాలో, డెల్టా ప్రాంతంలో శీతాకాలం వేసవి కాలాల్లో వాతావరణం మధ్యస్థంగా ఉంటుంది.ఏజెన్సీ ప్రాంతాల్లో వేసవిలో వేడి తీవ్రంగా ఉంటుంది. జిల్లాలో సాధారణ గరిష్ట మరియు కనిష్ట ఉష్ణోగ్రతలు వరుసగా 36.2 0 C నుండి 19.9 0 C వరకు నమోదవుతాయి. గరిష్ట ఉష్ణోగ్రత సాధారణంగా ఏప్రిల్ మరియు మే నెలల్లో నమోదవుతుంది.వర్షపాతం ఎక్కువగా నైరుతి  ఈశాన్య రుతుపవనాల నుండి పొందుతుంది.
పర్యాటక ప్రాంతాలు
225px|thumb|కొల్లేరు సరస్సు thumb|right|180px|పాపికొండల మధ్య గోదావరి
పరిపాలనా విభాగాలు
జిల్లాలో మూడు రెవెన్యూ డివిజన్లు ఉన్నాయి, అవి జంగారెడ్డిగూడెం, ఏలూరు, నూజివీడు. ఈ రెవెన్యూ డివిజన్లు 28 మండలాలుగా విభజించబడ్డాయి.
మండలాలు
జంగారెడ్డిగూడెం డివిజన్‌లో 9, ఏలూరు డివిజన్‌లో 13, నూజివీడు డివిజన్‌లో 6 మండలాలున్నాయి. మొత్తం 28 మండలాలు క్రింద ఇవ్వబడ్డాయి:
గ్రామాలు
జిల్లాలో 655 రెవెన్యూ గ్రామాలు ఉన్నాయి. వాటిలో 624 గ్రామాలు జనావాస గ్రామాలు కాగా, మిగిలిన 31 జనావాసాలు లేని గ్రామాలు. జిల్లాలో మొత్తం 550 గ్రామ పంచాయతీలు ఉన్నాయి.
రాజకీయ విభాగాలు
ఏలూరు లోకసభ నియోజకవర్గం పరిధితో ఏలూరు జిల్లా ఏర్పాటుచేశారు. దీనిలో ఏడు అసెంబ్లీ నియోజకవర్గాలు భాగంగా ఉన్నాయి. గోదావరి లోకసభ నియోజకవర్గం లో భాగమైన గోపాలపురం శాసనసభ నియోజకవర్గం పాక్షికంగా ఈ జిల్లా లో వుంది.
రోడ్డు మార్గాలు
జాతీయ రహదారి 16, జాతీయ రహదారి 216A, జాతీయ రహదారి 44లు జిల్లాలో గుండా పోతాయి.
రైలు మార్గాలు
thumb|ఏలూరు రైల్వే స్టేషన్ ఏలూరు రైల్వే స్టేషను, దక్షిణ మధ్య రైల్వే జోను లోని  విజయవాడ రైల్వే డివిజనుకు చెందిన ఒక రైల్వే స్టేషను. పవర్‌పేట రైల్వే స్టేషను, వట్లూరు రైల్వే స్టేషను నగరానికి చెందిన శాటిలైట్ స్టేషన్లు. ఈ స్టేషన్లు హౌరా-చెన్నై ప్రధాన రైలు మార్గము పై ఉన్నాయి. జిల్లాలో భీమడోలు నూజివీడు కైకలూరు ప్రధాన రైల్వే స్టేషన్లు గా ఉన్నాయి.
వ్యవసాయం
ఏలూరు జిల్లాలో ప్రధానంగా చేపలు, రొయ్యలు, పామ్ ఆయిల్ తోటలు, కోకో తోటలు,కొబ్బరి తోటలు, వరి, చెరకు, పొగాకు, మొక్క జొన్న పండుతుంది.
పరిశ్రమలు
thumb|ఏలూరు, ఆర్.ఆర్ పేటలోని సెంట్రల్ ప్లాజ
మూలాలు
వర్గం:ఆంధ్రప్రదేశ్ జిల్లాలు వర్గం:2022 స్థాపితాలు
బాలానగర్ మండలం (మహబూబ్ నగర్ జిల్లా)
బాలానగర్ మండలం, తెలంగాణ రాష్ట్రంలోని మహబూబ్ నగర్ జిల్లాకు చెందిన మండలం.
ఇది సమీప పట్టణమైన మహబూబ్ నగర్ నుండి 34 కి. మీ. దూరంలో ఉంది. 7 వ నెంబరు జాతీయ రహదారి పై జడ్చర్ల, షాద్‌నగర్ ల మధ్య ఉంది. ఈ మండలానికి రైలుసదుపాయం ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మహబూబ్ నగర్ రెవిన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో    రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.నిర్జన గ్రామాలు లేవు. మండల కేంద్రం బాలానగర్
గణాంకాలు
thumb|2016 పునర్వ్యవస్థీకరణకు ముందు అవిభక్త మహబూబ్​నగర్​ జిల్లా పటంలో మండల స్థానం 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 174 చ.కి.మీ. కాగా, జనాభా 40,306. జనాభాలో పురుషులు 20,707 కాగా, స్త్రీల సంఖ్య 19,599. మండలంలో 9,286 గృహాలున్నాయి.
2011 భారత జనాభా లెక్కలు ప్రకారం మొత్తం జనాభా 66,668.అంధులో పురుషులు 33,979 కాగా, స్త్రీల సంఖ్య 32,689. అక్షరాస్యత మొత్తం 41.53%, పురుషుల అక్షరాస్యత 54.13%, స్త్రీల అక్షరాస్యత 28.54%
బైజూ రవీంద్రన్
thumb|బైజూ రవీంద్రన్ -  బైజూ సంస్థల వ్యవస్థాపకుడు బైజు రవీంద్రన్  (బైజూ  అంతర్జాల ( ఆన్ లైన్ )  తరగతుల వ్యవస్థాపకుడు). 1980 సంవత్సరం లో  అజికోడ్,  కేరళ లో  రవీంద్రన్,  శోభనవల్లి దంపతలుకు  జన్మించాడు.
ప్రారంభ జీవితం
బైజూ రవీంద్రన్ కేరళలోని అజికోడ్ లోని స్థానిక మలయాళ మీడియం స్కూల్ లో తన చదువును ప్రారంభించాడు, అక్కడ అతని తల్లిదండ్రులు ఇద్దరూ ఉపాధ్యాయులు.
కెరీర్
బైజూ రవీంద్రన్  కన్నూర్  (  కాలికట్ విశ్వవిద్యాలయ పరిధి  లోని ) ప్రభుత్వ ఇంజనీరింగ్ కళాశాల నుంచి   మెకానికల్ ఇంజనీరింగ్ పట్టా పొందారు. రవీంద్రన్ చిన్నప్పటి నుండి క్రీడలపై ఆసక్తి కలిగి ఉన్నాడు. తన పాఠశాల,కళాశాల రోజులలో క్రికెట్, ఫుట్‌బాల్, బ్యాడ్మింటన్, టేబుల్ టెన్నిస్ ఆడేవాడు. బైజూ రవీంద్రన్   దివ్య ను వివాహం చేసుకున్నాడు. తన బి.టెక్ పూర్తి చేసిన తరువాత,ఒక బహుళ-జాతీయ షిప్పింగ్ సంస్థలో సర్వీస్ ఇంజనీర్‌గా ఉద్యోగం పొందాడు. చిన్నతనం నుంచి చురుకుగా ఉండే రవీంద్రన్ ను అతని స్నేహితులు కొంతమంది తమ ఎం.బి.ఏ ( క్యాట్ ) 2003  ప్రవేశ పరిక్షల శిక్షణ ,( కోచింగ్ ) కు వెళ్ళమని  ప్రోత్సహించినారు. స్నేహితుల సలహాలతో రవీంద్రన్  క్యాట్ ప్రవేశ పరీక్షలో 100% మార్కులతో ఉత్తీర్ణత సాధించినాడు. ఇతని ఫలితాలను చూసిన తరువాత,  స్నేహితులు కోచింగ్ క్లాస్ ప్రారంభించాలని, విద్యార్థులకు  పోటీ పరీక్షల కోసం  శిక్షణ ( కోచింగ్)  లాంటి సంస్థలు   ప్రారంభంచ  మని సలహా ఇచ్చారు. వారి సూచనలతో, ఉద్యోగానికి రాజీనామా చేయాలని నిర్ణయించుకొని, కోచింగ్ సంస్థను 2011 సంవత్సరం లో  ప్రారంభించాడు. ప్రారంభములో పెను సవాళ్ళలను ఎదుర్కొన్నాడు. తదుపరి   బైజు రవీంద్రన్, బైజు లెర్నింగ్ ఆప్ ను ( BYJU’s - The Learning App ) 2015 లో పాఠశాల విద్యార్థుల కోసం ప్రారంభించాడు, ఇది విద్య కు సంభందించిన సమాచారం కొరకు  విద్యార్థులకు సహాయపడుతుంది. ఈ లెర్నింగ్ మొబైల్ అప్లికేషన్‌ను రూపొందించడానికి సుమారు 4 సంవత్సరాలు పట్టింది. తదుపరి క్యాట్, నేషనల్ ఎలిజిబిలిటీ అండ్ ఎంట్రన్స్ టెస్ట్ (నీట్), సివిల్ సర్వీసెస్ ఎగ్జామినేషన్, గ్రాడ్యుయేట్ మేనేజ్‌మెంట్ అడ్మిషన్ టెస్ట్ (జిమాట్), జాయింట్ ఎంట్రన్స్ ఎగ్జామినేషన్ (జెఇఇ), గ్రాడ్యుయేట్ రికార్డ్ ఎగ్జామినేషన్ (జిఆర్‌ఇ) లకు సంభందించిన సమాచారం కూడా చేర్చినాడు. బైజూ లెర్నింగ్ యాప్  నాల్గవ  తరగతి నుండి 12 వ తరగతి విద్యార్థులకు ఆన్‌లైన్ కోచింగ్ అందించడం. బైజు దానిని సమర్థవంతంగా, ఆసక్తికరంగా చేసినాడు. బైజూ లెర్నింగ్ మొబైల్  అభ్యాస అనువర్తనం 3.50,000  కంటే ఎక్కువ ‌ వార్షిక చందాదారులను  కలిగి ఉంది, ఇవి రోజుకు సగటున 40 నిమిషాలు, 6 మిలియన్లకు పైగా డౌన్‌లోడ్‌లను నేర్చుకునే అనువర్తనాన్ని ఉపయోగిస్తాయి. బైజు యొక్క అభ్యాస అనువర్తనం విద్యార్థులకు అత్యంత ఇష్టపడే విద్య మొబైల్  లో అనువర్తనంగా మారింది. బైజూ ఆప్ కు  ఉన్న ఆకర్షణీయమైన వీడియో, యానిమేషన్లు, ఇంటరాక్టివ్ సిమ్యులేషన్స్, ఒరిజినల్ కంటెంట్,భారతదేశపు లో ఉన్న  ఉత్తమ ఉపాధ్యాయుల పాఠాలను ఉపయోగించుకుంటుంది
బైజు ఆప్( స్టార్టప్ కంపెనీ ) అవార్డులు
2018 లో బైజు రవీంద్రన్ EY ఎంటర్‌ప్రెన్యూర్ ఆఫ్ ది ఇయర్ అవార్డు (స్టార్టప్ కేటగిరీ) గెలుచుకున్నారు
జూలై 2019 నాటికి అందుబాటులో ఉన్న సమాచార (డేటా) ప్రకారం, బైజూ స్టార్ట్ అప్ కంపెనీ విలువ గత సంవత్సరంలో నాలుగు రెట్లు పెరిగింది. ఇది దేశంలోని అత్యంత విలువైన ఐదు ఇంటర్నెట్ సంస్థలలో ఒకటిగా నిలిచింది.
ఈ యునికార్న్ కంపెనీ ప్రస్తుత విలువ 6 3.6 బిలియన్. బైజు యొక్క ఆప్ (అనువర్తనం )హార్వర్డ్ బిజినెస్ స్కూల్‌లో వ్యాపార కేసుగా మారింది. కార్పొరేట్ ఎక్సలెన్స్ (2018) కోసం బిజినెస్ స్టాండర్డ్ వార్షిక అవార్డుతో సహా పలు అవార్డులను అందుకుంది
మూలాలు
వర్గం: జీవిస్తున్న ప్రజలు వర్గం: 1981 జననాలు
అబ్దుల్ ఆజీం దఢాఖ
రచనాప్రస్థానం
సంగమేశ్వర స్వామిని పూజిస్తూ తన కీర్తనల రచనను ప్రారంభించాడు. ముందుగా త్రివేణి సంగమ మంగళ తరంగిణి అనే అజీం భజనమాల రాశాడు. అందులోని ప్రథమభాగంలో 114 కీర్తనలు, 3 మంగళ హారతులు రాయగా, ద్వితీయ భాగములో 26 హిందీ కీర్తనలు రాశాడు. ఈయన షర్రాఫ్ అమృతదాసుతో కలిసి శ్రీహరి హర భజనామృత గాన తరంగిణి అనే అజీం అఖండమాలలో 124 కీర్తనలు, 4 మంగళ హారతులు రాసి, శిష్యులకు నేర్పించాడు.
మరణం
ఈయన 1965లో మరణించాడు.
ధ్వాళ్ ఆంగళ్
ధ్వాళ్ ఆంగళ్ లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.
లంబాడీ సంస్కృతిలో ధ్వాళ్ ఆంగళ్ దేవత
తండాలో ఏ కార్యం జరిగినా పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా ఏడుగురు దేవతలను కొలుస్తారు. వారు మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ.
అడవిలో ఉండే పక్షులు, జంతువులు బాగుండాలని వన సంరక్షణలో జంతువులు కాపాడబడాలని పాలపిట్ట, పక్షి రోజు తండాకు కనబడిపోవాలని ధ్వాళ్ ఆంగళ్ దేవతను ఆరాధిస్తారు.
గుర్జర ప్రతీహార రాజవంశం
గుర్జర ప్రతీహార రాజవంశం భారత ఉపఖండంలో చివరి క్లాసికలు కాలంలో ఒక సామ్రాజ్య శక్తి. ఇది 8 వ శతాబ్దం మధ్య నుండి 11 వ శతాబ్దం వరకు ఉత్తర భారతదేశంలో ఎక్కువ భాగం పరిపాలించింది. వారు మొదట ఉజ్జయినిని రాజధానిగా చేసుకుని, తరువాత కన్నౌజ్ను రాజధానిగా చేసుకుని పాలించారు.
అరబ్బు సైన్యాలను సింధు నదికి తూర్పుప్రాంతం దాటకుండా చేయడంలో గుర్జర ప్రతీహారులు కీలక పాత్ర పోషించాయి. మొదటి నాగభట భారతదేశంలో కాలిఫేటు పోరాటంలో జునైదు టామిను ఆధ్వర్యంలో అరబు సైన్యాన్ని ఓడించారు. రెండవ నాగభట ఆధ్వర్యంలో గుర్జర ప్రతీహారులు ఉత్తర భారతదేశంలో అత్యంత శక్తివంతమైన రాజవంశం అయ్యాయి. అతని తరువాత అతని కుమారుడు రామభద్ర, అతని కుమారుడు మిహిరా భోజా తరువాత కొంతకాలం పాలించారు. భోజా, అతని వారసుడు మొదటి మహేంద్రపాల కింద, ప్రతీహార సామ్రాజ్యం శ్రేయస్సు, శక్తి గరిష్ఠ స్థాయికి చేరుకుంది. మహేంద్రపాల సమయానికి, గుప్తా సామ్రాజ్యం పశ్చిమాన సింధు సరిహద్దు నుండి తూర్పున బెంగాలు వరకు ఉత్తరాన హిమాలయాల నుండి దక్షిణాన నర్మదా దాటిన ప్రాంతాల వరకు విస్తరించి ఉంది. ఈ విస్తరణ భారత ఉపఖండం నియంత్రణలో రాష్ట్రకూట, పాల సామ్రాజ్యాలతో త్రైపాక్షిక శక్తి పోరాటాన్ని ప్రేరేపించింది. ఈ కాలంలో ఇంపీరియలు ప్రతీహార ఆర్యావర్త (భారతదేశపు గొప్ప రాజుల రాజు) మహారాజాధిరాజ బిరుదును పొందారు.
గుర్జర ప్రతీహార శిల్పాలు, కుడ్యచిత్రాలు, మాహాద్వారాలు, దేవాలయాలకు ప్రసిద్ధి చెందాయి. వారి ఆలయ నిర్మాణ శైలి గొప్ప నిదర్శనం ప్రస్తుత యునెస్కో ప్రపంచ వారసత్వ ప్రదేశమైన ఖాజురాహో వద్ద ఉంది.
పేరు వెనుక చరిత్ర
thumb|right|నిల్గుండు శిలాశాసనం (క్రీ.పూ 866)లో అమోఘవర్ష తన తండ్రి గుర్జర రాజు (చిత్రకూట) వద్ద సామంతుడుగా ఉన్నాడని పేర్కొన్నాడు రాజవంశం మూలం దాని పేరులో "గుర్జర" అనే పదం అర్థం చరిత్రకారులలో చర్చనీయాంశం. ఈ రాజవంశం పాలకులు తమ వంశం కోసం "ప్రతీహార" అనే స్వీయ-హోదాను ఉపయోగించారు. తమను తాము గుర్జరులమని ఎప్పుడూ పేర్కొనలేదు. పురాణ హీరో లక్ష్మణుడు పదానికి మూలమని వచ్చినట్లు వారు పేర్కొన్నారు. ఆయన తన సోదరుడు రాముడికి ప్రతీహారుడి ("ద్వారపాలకుడు") గా వ్యవహరించాడని చెబుతారు. కొంతమంది ఆధునిక పరిశోధకులు ప్రతీహార పూర్వీకుడు రాష్ట్రకూట రాజసభలో "రక్షణ మంత్రి" (ప్రతీహార) గా పనిచేశారని సిద్ధాంతీకరించారు. ఈ విధంగా రాజవంశం ప్రతీహార అని పిలువబడింది.
వారి పొరుగు రాజవంశాల బహుళ శాసనాలు ప్రతీహారులను "గుర్జర"గా వర్ణించాయి. "గుర్జర ప్రతిహర" అనే పదం తనను తాను "గుర్జర ప్రతీహార"గా అభివర్ణించే మథానదేవ అనే భూస్వామ్య పాలకుడి రాజోరు శాసనంలో మాత్రమే సంభవిస్తుంది. ఒక ఆలోచనా విధానం ఆధారంగా గుర్జర అనేది ప్రతీహారుల చేత పాలించబడిన భూభాగం (గుర్జర దేశం చూడండి); క్రమంగా ఈ పదం ఈ భూభాగంలోని ప్రజలను సూచిస్తుంది. ఒక వ్యతిరేక సిద్ధాంతం ఏమిటంటే గుర్జర అనేది రాజవంశం చెందిన తెగ పేరు ప్రతీహార ఈ తెగకు చెందిన వంశం.
గుర్జర అనే పదం మొదట గిరిజన తెగ అని విశ్వసించే వారిలో వారు స్థానిక భారతీయులు లేదా విదేశీయులు అనే దానిపై భిన్నాభిప్రాయాలు ఉన్నాయి.ఆ ప్రాంతం మీద హుణులు దాడి చేసిన కొద్దికాలానికే సా.శ. 6 వ శతాబ్దంలో గుర్జర ప్రతీహారులు అకస్మాత్తుగా ఉత్తర భారతదేశంలో రాజకీయ శక్తిగా ఉద్భవించాయని విదేశీ మూలం సిద్ధాంతం ప్రతిపాదకులు అభిప్రాయపడుతున్నారు. విదేశీ మూలం సిద్ధాంతం విమర్శకులు వారి విదేశీ మూలానికి నిశ్చయాత్మకమైన ఆధారాలు లేవని వాదించారు: వారు భారతీయ సంస్కృతిలో బాగా కలిసిపోయారు. అంతేకాకుండా వారు వాయవ్య దిశలో భారతీయుల మీద దాడిచేస్తే వారు సారవంతమైన ఇండో-గంగా మైదానం వదిలి ప్రస్తుత రాజస్థాను అర్ధ-శుష్క ప్రాంతంలో ఎందుకు స్థిరపడతారో వివరించలేము.
పృథ్వీరాజు రాసో తరువాతి వ్రాతప్రతులలో ఇచ్చిన అగ్నివాంశా పురాణం ఆధారంగా ప్రతీహారులు, మరో మూడు రాజపుత్ర రాజవంశాలుఅ మౌంట్ అబూ వద్ద ఉన్న అగ్నికుండం నుండి ఉద్భవించాయి. కొంతమంది వలసరాజ్యాల యుగ చరిత్రకారులు ఈ రాజ్యాన్ని ఒక విదేశీ మూలాన్ని సూచించడానికి ఈ పురాణాన్ని ఆధారం చేసుకున్నారు. ఈ సిద్ధాంతం ప్రకారం అగ్నికర్మ చేసిన తరువాత విదేశీయులను హిందూ కుల వ్యవస్థలో చేర్చారు. అయితే ఈ పురాణం పృథ్వీరాజు రాసో తొలి కాపీలలో కనుగొనబడలేదు. ఇది పరమరా పురాణం మీద ఆధారపడి ఉంటుంది; 16 వ శతాబ్దపు రాజపుత్ర బోర్డులు మొఘలులకు వ్యతిరేకంగా రాజపుత్ర ఐక్యతను పెంపొందించడానికి ప్రతిహరాలతో సహా ఇతర రాజవంశాలను చేర్చడానికి అసలు పురాణాన్ని విస్తరించాయి.
చరిత్ర
ప్రతీహార శక్తి అసలు కేంద్రం వివాదాస్పదమైంది. సా.శ. 783 లోని హరివంశ-పురాణంలోని ఒక పద్యం ఆధారంగా ఆర్.సి.మజుందారు అభిప్రాయంలో వత్సరాజు ఉజ్జయిని కేంద్రంగా చేసుకుని పరిపాలించాడని భావిస్తున్నారు. దశరథ శర్మ దీనిని భిన్నంగా అర్థం చేసుకుని అసలు రాజధాని భిన్మల జలోరు ప్రాంతంలో ఉంది. ఎం.డబల్యూ. మీస్టరు, శాంత రాణి శర్మ
ఆరంభకాల పాలకులు
మొదటి నాగభట (730-756) తన నియంత్రణను మాండోరు నుండి తూర్పు, దక్షిణాన విస్తరించి, మాల్వాను గ్వాలియరు వరకు స్వాధీనం చేసుకుని గుజరాతు లోని భరూచు నౌకాశ్రయాన్ని జయించాడు. ఆయన తన మాల్వాలోని అవంతిని రాజధానిగా స్థాపించాడు. సింధులో తమను తాము స్థాపించుకున్న అరబ్బుల విస్తరణను ఎదుర్కొన్నాడు. ఈ యుద్ధంలో (సా.శ. 738) అప్పటి వరకు పశ్చిమ ఆసియా, ఇరాను నుండి విస్తరణ కావడానికి ప్రయత్నిస్తున్న ముస్లిం అరబ్బులను ఓడించడానికి నాగభట గుర్జర ప్రతీహారుల సమాఖ్యకు నాయకత్వం వహించారు. మొదటి నాగభట తరువాత ఇద్దరు బలహీనమైన వారసులు ఉన్నారు. వీరి తరువాత వత్రజరాజ (775–805) అధికారం చేపట్టాడు.
thumb|150px|గుర్జర - ప్రతీహారుల (సా.శ. 850-900) కాలంలో వరాహావతారం బొమ్మతో ముద్రించబడిన నాణ్యం (బ్రిటిషు మ్యూజియం)
కాలిఫటేల అడ్డగింత
గుర్జర ప్రతీహార చక్రవర్తి నాగభట "శక్తివంతమైన మ్లేచా రాజు పెద్ద సైన్యాన్ని ధ్వంశం చేసాడు" అని రికార్డు చేయబడింది. ఈ పెద్ద సైన్యంలో అశ్వికదళం, పదాతిదళం, ముట్టడి ఫిరంగిదళాలు, బహుశా ఒంటెల శక్తి ఉన్నాయి. టామిను కొత్త రాజప్రతినిధి అయినందున, ఆయనకు డమాస్కసు నుండి సిరియను అశ్వికదళం ఉంది. స్థానిక అరబ్బు దళాలు సింధు హిందువులను, తురుక్కులు వంటి విదేశీ కిరాయి సైనికులను ముస్లిములుగా మార్చాయి. ఆక్రమణ సైన్యం మొత్తం 10–15,000 అశ్వికదళం, 5000 పదాతిదళం, 2000 ఒంటెల దళం ఉండవచ్చు.
సా.శ. 851 లో ప్రతీహారుల సైన్యం ఉన్నట్లు అరబు చరిత్రకారుడు సులైమాను వివరిస్తూ "గుర్జార్ల పాలకుడు అనేక శక్తులను నిర్వహిస్తున్నాడు. ఆయనకు మినహా మరే ఇతర భారతీయ యువరాజుకు అశ్వికదళం లేదు. ఆయన రాజు అని అంగీకరించాడు. అరబ్బులు గొప్పపాలకులని ఆయన గ్రహించినప్పటికీ ఆయన అరబ్బులతో స్నేహపూర్వకంగా లేడు. భారత రాజకుమారులలో ఆయన కంటే ఇస్లామికు విశ్వాసానికి గొప్ప శత్రువు మరొకరు లేరు. ఆయన సంపన్నుడు అయ్యాడు. ఆయనకు ఒంటెలు, గుర్రాలు చాలా ఉన్నాయి. "
కన్నౌజ్ విజయం, అదనపు విస్తరణ
thumb|300px|గుర్జర - ప్రతీహారులు కాలంలో కన్నౌజ్ రాజు మిహిర భోజుడు ముద్రించిన నాణ్యాలు.వరాహావతారంలో విష్ణువు. సూర్య చిహ్నం.ససానియను శైలిలో శ్రీమదు ఆది వరాహం
786 లో రాష్ట్రకూట పాలకుడు ధ్రువ (మ. 780–793) నర్మదా నదిని మాల్వాలాను దాటి, అక్కడి నుండి కన్నౌజ్ను పట్టుకోవడానికి ప్రయత్నించాడు. రాష్ట్రకూట రాజవంశానికి చెందిన ధ్రువ ధరవర్ష 800 లో వత్సరాజును ఓడించాడు. వత్సరాజును వెన్నంటి రెండవ నాగభట (805–833)పాలించాడు. ఆయనను మొదట రాష్ట్రకూట పాలకుడు మూడవ గోవింద (793–814) ఓడించాడు. కాని తరువాత మాల్వాను రాష్ట్రకూటుల నుండి స్వాధీనం చేసుకున్నాడు. పలాల నుండి బీహారు వరకు కన్నౌజ్, ఇండో-గంగా మైదానాన్ని జయించి, పశ్చిమాన ముస్లింలను తిరిగి ఎదుర్కొన్నాడు. సింధు నుండి అరబ్బుల దాడిలో కూల్చివేసిన గుజరాతులోని సోమనాథ వద్ద ఉన్న గొప్ప శివాలయాన్ని ఆయన పునర్నిర్మించారు. కన్నౌజ్ గుర్జర ప్రతీహార రాష్ట్రానికి కేంద్రంగా మారింది. ఇది వారి శక్తి శిఖరాగ్రస్థితిలో ఉన్న సమయంలో ఉత్తర భారతదేశాన్ని చాలా వరకు కవరు చేసింది. సి. 836-910.
రెండవ నాగభట తరువాత రాంభద్ర (833-సి. 836) కొంతకాలం వచ్చారు. మిహిరా భోజా (మ. 836–886) ప్రతీహార రాజ్యాలను పశ్చిమాన సింధు సరిహద్దుకు, తూర్పున బెంగాలుకు, దక్షిణాన నర్మదాకు విస్తరించింది. ఆయన కుమారుడు మొదటి మహేంద్రపాలుడు (890–910), మగధ, బెంగాలు, అస్సాంలలో మరింత తూర్పువైపు విస్తరించాడు.
క్షీణత
రెండవ భోజా (910-912) ను మొదటి మహిపాల I (912-944) పడగొట్టాడు. గుర్జర ప్రతీహారుల తాత్కాలిక బలహీనతను సద్వినియోగం చేసుకుని సామ్రాజ్యంలోని అనేక మంది భూస్వామ్యవాదులు తమ స్వాతంత్ర్యాన్ని ప్రకటించారు. వీరిలో మాల్వా పరమారాలు, బుందేలుఖండు చందేలాలు, మహాకోషలు, కలాచురీలు, హర్యానా తోమారాలు, శకాంభరి చాహమానాలు ఉన్నారు. రాష్ట్రకూట రాజవంశంలోని దక్షిణ భారత చక్రవర్తి మూడవ ఇంద్ర (మ. 914-928) 916 లో కన్నౌజ్ను స్వల్పకాలం స్వాధీనం చేసుకున్నారు. ప్రతిహరులు నగరాన్ని తిరిగి పొందినప్పటికీ 10 వ శతాబ్దంలో వారి స్థానం బలహీనపడటం కొనసాగింది. కొంతవరకు ఏకకాలంలో పోరాటాల ఫలితంగా పడమటి నుండి తురుక్కుల దాడులతో పోరాడటం, దక్షిణం నుండి రాష్ట్రకూట రాజవంశం నుండి దాడులు, తూర్పున పాల పురోగతి ప్రతిహరాలను మరింత బలహీన పరచింది. గుర్జర ప్రతీహారులు తమ భూస్వామ్యవాదులకు రాజస్థాను నియంత్రణను కోల్పోయారు. చందేలాలు 950 లో మధ్య భారతదేశంలోని గ్వాలియరు కోటను వ్యూహాత్మకంగా స్వాధీనం చేసుకున్నారు. 10 వ శతాబ్దం చివరి నాటికి గుర్జర ప్రతీహార డొమైన్లు కన్నౌజ్ కేంద్రీకృతమై ఉన్న ఒక చిన్న రాజ్యంగా క్షీణించాయి.
ఘజ్నీ మహమూదు 1018 లో కన్నౌజ్ను స్వాధీనం చేసుకున్నాడు. ప్రతిహర పాలకుడు రాజపాల పారిపోయాడు. తరువాత అతన్ని చందేలా పాలకుడు విద్యాధరుడు బంధించి చంపాడు. అప్పుడు చందేలా పాలకుడు రాజపాల కుమారుడు త్రిలోచన్పాలాను సింహాసనం మీద ప్రతినిధిగా ఉంచాడు. కన్నౌజ్ చివరి గుర్జర ప్రతీహార పాలకుడు జసపాల 1036 లో మరణించారు.
గుర్జర - ప్రతీహార కళలు
ప్రతీహార శకం శిల్పాలు, చెక్కిన ప్యానెల్స్‌తో సహా. వారి దేవాలయాలు, బహిరంగ మహాద్వారం శైలిలో నిర్మించబడ్డాయి. గుర్జర ప్రతీహార శిల్పకళలో గుర్తించదగినది ఖజురాహో. దీనిని వారి సామ్రాజ్యాలైన బుందేలు ఖండు చందేలాలు నిర్మించారు.
మరు - గుర్జర నిర్మాణకళ
గుర్జర ప్రతీహారుల పాలనలో మరు - గుర్జర నిర్మాణకళ అభివృద్ధి చెందింది.
బతేశ్వరు హిందూ ఆలయసమూహాలు
8 – 11 శతాబ్ధాల మద్యకాలంలో గుర్జర - ప్రతీహార సామ్రాజ్యపాలనా కాలంలో భతేశ్వర హిందూ ఆలయం (మద్యప్రదేశు) నిర్మించబడింది.
వారసత్వం
భారతదేశ చరిత్రకారులు ఎల్ఫిన్స్టోను కాలం నుండి భారతదేశంలో ముస్లిం ఆక్రమణదారులు నెమ్మదిగా పురోగతి చెందడం గురించి ఆశ్చర్యపోయాడు. ప్రపంచంలోని ఇతర ప్రాంతాలలో వారి వేగవంతమైన పురోగతితో పోలిస్తే. అరబ్బులు ఖలీఫు నుండి స్వతంత్రంగా చిన్న దండయాత్రలను మాత్రమే సాగించారు. ఈ ప్రత్యేకమైన దృగ్విషయాన్ని వివరించడానికి సందేహాస్పదమైన వాదనలు తరచూ బలపడ్డాయి. ప్రస్తుతం గుర్జర ప్రతీహార సైన్యం శక్తి సింధు పరిమితికి మించి ముస్లింల పురోగతిని సమర్థవంతంగా అడ్డుకున్నదని విశ్వసిస్తున్నారు. వారి మొదటి విజయం దాదాపు మూడు వందల సంవత్సరాలుగా ఇది కొనసాగింది. తరువాతి సంఘటనలు దీనిని "భారత చరిత్రకు గుర్జర ప్రతీహారుల ముఖ్య సహకారం"గా పరిగణించవచ్చు.
గ్రంధసూచిక
వర్గం:History of Rajasthan వర్గం:History of Gujarat వర్గం:Empires and kingdoms of India వర్గం:History of Malwa వర్గం:Agnivansha వర్గం:8th-century establishments in India వర్గం:1036 disestablishments in Asia వర్గం:11th-century disestablishments in India
వడివుక్కరసి
వడివుక్కరసి ఒక భారతీయ చలనచి, టెలివిజన్ నటి. తమిళ చిత్రం సిగప్పు రోజక్కల్ (1978) ద్వారా సినీ రంగంలోకి ప్రవేశించిన ఆమె తమిళం, తెలుగు, కన్నడ, మలయాళ భాషలలో  350 కి పైగా సినిమాల్లో,   25 టెలివిజన్ సీరియల్స్ లో  నటించింది. చిత్ర దర్శకుడు ఎ. పి. నాగరాజన్ ఆమెకు తండ్రి వైపు నుండి మామయ్య.
ప్రారంభ జీవితం
ఆమె 1960 జూలై 7న జన్మించింది. ఆ రోజున ఆమె మామయ్య ఎ.పి.నాగరాజన్ దర్శకత్వం వహించిన వడివుక్కు వలై కప్పు చిత్రం విడుదలైంది. కనుక ఈ చిత్రం తరువాత ఆమెకు ఆ చిత్రం పేరును పెట్టారు. ఆమె సాంప్రదాయకమైన వన్నియార్ కుటుంబంలో జన్మించింది.
వ్యక్తిగత జీవితం
ఆమె కుమార్తె పద్మప్రియ.
సినిమాలు
ఆమె తమిళ సినీ పరిశ్రమలో ప్రధానంగా పనిచేసింది. అదే విధంగా తెలుగు, కన్నడ, మళయాళ భాషా చిత్రాలలో కూడా నటించింది. ఆమె డబ్బింగ్ ఆర్టిస్టుగా కూడా పనిచేసింది.
కేసీఆర్ ఎకో అర్బన్ పార్క్
కేసీఆర్ ఎకో అర్బన్ పార్క్, తెలంగాణ రాష్ట్రం లోని మహబూబ్ నగర్ జిల్లా కేంద్రంలో ఉన్న పార్క్. 2087 ఎకరాలలో సుమారు 10 చదరపు కిలోమీటర్ల విస్తీర్ణంలో అభివృద్ధి చేయబడిన ఈ పార్కు దేశంలోనే అతిపెద్ద అర్బన్‌ ఎకో పార్కుగా నిలిచింది.
చరిత్ర
మహబూబ్ నగర్ - జడ్చర్ల రహదారి మధ్య ఉన్న ఈ పార్కు పేరును కేసీఆర్ ఎకో అర్బన్ పార్కుగా పేరు మార్చారు. ఈ పార్కును 2020 జూలై 13న తెలంగాణ రాష్ట్ర ఐటీ-మున్సిపల్‌ శాఖామంత్రి కల్వకుంట్ల తారక రామారావు, రాష్ట్ర వైద్యారోగ్య శాఖమంత్రి ఈటెల రాజేందర్, రాష్ట్ర పర్యాటక-సాంస్కృతిక శాఖమంత్రి వి. శ్రీనివాస్ గౌడ్ ప్రారంభించారు.
ప్రత్యేకతలు
అనేక వృక్షాలు, వందల సంఖ్యలో జింకలు, నెమళ్ళు, వివిధ రకాల పక్షులు, రంగురంగుల సీతాకోక చిలుకలు, చిరుతలు, హైనాలు, అడవి పందులు, నక్కలు, అడవి కుక్కలు, పాములు మొదలైన జీవరాసులకు ఇది నిలయంగా మారింది. ఇందులో బట్టర్‌ఫ్లై గార్డెన్‌, రాశీవనం, హెర్బల్‌ గార్డెన్‌, నవగ్రహ వనం మొదలైనవి ఉన్నాయి. ఇక్కడ ట్రెక్కింగ్‌ చేసేందుకు అనువుగా ఉండటంతో సాహస క్రీడలకు అడ్డాగా మారింది. కేబుల్‌ సైక్లింగ్‌, బాంబో బ్రిడ్జి, వాల్‌ క్లెంబింగ్‌, బోటింగ్‌, నైట్‌ క్యాంపింగ్‌, బ్యాటరీ వెహికిల్స్‌ వంటివి కూడా ఉన్నాయి.
100 ఏళ్ళ చెట్లు
గ్రీన్​ ఇండియా ఛాలెంజ్​, వాటా ఫౌండేషన్​ సహకారంతో 2022 ఏప్రిల్ 17న రోడ్లు, భవనాల గెస్ట్ హౌస్ నుండి కేసీఆర్ అర్బన్ ఎకో పార్కుకు 100 సంవత్సరాల వయస్సు గల నాలుగు చెట్లను ట్రాన్స్​లొకేట్​ చేశారు. పట్టణంలోని ఆర్‌అండ్‌బీ గెస్ట్ హౌస్‌లో సమీకృత మాంసం, కూరగాయల మార్కెట్‌ను నిర్మిస్తుండడంతో ఈ పురాతన చెట్ల ట్రాన్స్​లొకేట్ తప్పనిసరి కావడంతో ఈ ట్రాన్స్​లొకేట్, ప్లాంటేషన్‌ జరిగింది.
మినీ జూ
ఈ పార్కులో మినీ జూ ఏర్పాటుచేయడానికి రాజ్యసభ సభ్యుడు ఎంపీ జోగినిపల్లి సంతోష్ కుమార్ 50 లక్షల రూపాయలు మంజూరు చేశాడు.
గిన్నిస్ బుక్ ఆఫ్ వరల్డ్ రికార్డ్
గ్రీన్ ఇండియా ఛాలెంజ్‌లో భాగంగా కేసీఆర్ ఎకో అర్బన్ పార్క్ వేదికగా 2021 జూలై 12న జిల్లాకు చెందిన మహిళ సమాఖ్య ప్రతినిధులు 10 రోజుల్లో తయారుచేసిన 2 కోట్ల 8 లక్షల విత్తన బంతులను పార్కు మైదాన ప్రాంతాల్లో వేదజల్లారు. 81 అక్షరాలను 81 మంది మహిళలు ఉదయం పదిన్నర గంటల నుంచి పన్నెండున్నర గంటల వరకూ పేర్చారు. అనంతరం ఎన్ని విత్తన బంతులతో ఆ వాక్యాన్ని రూపొందించారో లెక్కించారు. ఈ ప్రక్రియను గిన్నిస్ బుక్ ప్రతినిధులు రిశినాథ్, భారత ప్రతినిధి నిఖిల్ శుక్లా, లండన్ నుంచి ఆండ్రూఫ్ ఆన్​లైన్​లో పర్యవేక్షించారు. అనంతరం మహబూబ్ నగర్ రైల్వే కమ్యూనిటీ హాల్ లో గిన్నిస్ వర్దల్డ్ రికార్డ్ అటెంప్ట్, లార్జెస్ట్ సీడ్ బాల్ సెంటెన్స్ కార్యక్రమం జరిగింది. దీనినంతటిని పరిశీలించిన గిన్నిస్ సంస్థ ప్రతినిధి రిశినాథ్, 73 వేల 918 విత్తన బంతులతో అతిపెద్ద వాక్యానికి రూపకల్పన చేసి ప్రపంచ రికార్డు సృష్టించినట్లు ఈ చారిత్రాత్మక ఘట్టాన్ని గిన్నిస్ బుక్‌ ఆఫ్ వరల్డ్ రికార్డ్ లో చోటు కల్పిస్తున్నట్టు అధికారికంగా ప్రకటించాడు. ఈ కార్యక్రమంలో రాష్ట్ర క్రీడా, పర్యాటక, సాంస్కృతిక శాఖ మంత్రి వి. శ్రీనివాస్ గౌడ్, గ్రీన్ ఇండియా ఛాలెంజ్ రూపకర్త, ఎంపీ సంతోష్ కుమార్, ఎంపీ మన్నె శ్రీనివాస్‌రెడ్డి, కలెక్టర్‌ వెంకట్రావు, ఎస్పీ ఆర్‌.వెంకటేశ్వర్లు, అదనపు కలెక్టర్లు తేజస్‌ నందలాల్‌ పవార్‌, సీతారామారావు, మున్సిపల్‌ చైర్మన్‌ నర్సింహులు, డీ సీసీబీ ఉపాధ్యక్షుడు వెంకటయ్య, వైస్‌ చైర్మన్‌ గణేశ్‌, డీఆర్డీవో యాదయ్య, మెప్మా పీడీ శంకరాచారి, గ్రామీణాభివృద్ధి శాఖ అధికారులు శారద, నాగమల్లిక, పాలమూరు జిల్లా మహిళా సమాఖ్య, డీఆర్డీఏ, మెప్మా, హెటెరో గ్రూపు సభ్యులు పాల్గొన్నారు.
పక్షుల సంరక్షణ కేంద్రం
ఈ పార్కులోని ఎకరం స్థలంలో రూ.1.65 కోట్లతో పక్షుల సంరక్షణ కేంద్రాన్ని ఏర్పాటు చేయనుననట్లు రాష్ట్ర అటవీశాఖ పరిపాలన ఉత్తర్వులను జారీ చేసింది. మకావోస్ ఫించ్, కాక్టల్, రెయిన్బో లోరీకీట్, లవ్ బర్డ్స్, రోసెల్లా, బడే రీగర్, పారాకీట్, కోక్కాటో, టర్కీ, పీజియన్ వంటి 11 రకాల జాతులకు చెందిన 100కు పైగా పక్షులను ఉంచనున్నారు.
సదుపాయాలు
ఈ పార్కులో 8.71 లక్షల రూపాయలతో నిర్మించిన పెర్క్యులేషన్ ట్యాంక్, 3.70 లక్షల రూపాయలతో ఏర్పాటుచేసిన సోలార్ పంప్ సెట్, 1.86 లక్షల రూపాయలతో ఏర్పాటుచేసిన బటర్ ఫ్లై సెల్ఫీ పాయింట్, జిల్లాకు చెందిన స్వయం సహాయక మహిళా సంఘాలు ఏర్పాటుచేసిన ‘మహా బ్రాండ్’ స్టాల్ ను 2022 జూన్ 24న మంత్రి వి. శ్రీనివాస్ గౌడ్, తెలంగాణ వ్యవసాయ శాఖామంత్రి సింగిరెడ్డి నిరంజన్ రెడ్డి, ఎంపీ మన్నె శ్రీనివాస్ రెడ్డి, రైతుబంధు సమితి రాష్ట్ర అధ్యక్షుడు ఎమ్మెల్సీ పల్లా రాజేశ్వర్ రెడ్డి తదితరులు ప్రారంభించారు. సెల్ఫీ పాయింట్ వద్ద మంత్రులు సెల్ఫీలు దిగారు.
మూలాలు
వర్గం:మహబూబ్ నగర్ జిల్లా పర్యాటక ప్రదేశాలు వర్గం:తెలంగాణ ప్రభుత్వ నిర్మాణాలు వర్గం:2020 స్థాపితాలు వర్గం:తెలంగాణ పట్టణ పార్కులు
రాబందు
రాబందులు (ఆంగ్లం Vulture) ఒకరకమైన పక్షులు.
మూలాలు
వర్గం:పక్షులు (Life span of vulture is 50 years)
శ్రీ సత్యసాయి జిల్లా
భౌగోళిక స్వరూపం
శ్రీ సత్య సాయి జిల్లా (పుట్టపర్తి) 13° -40′ 14°- 6′ ఉత్తర అక్షాంశం 76°-88′ 78°-30′ తూర్పు రేఖాంశం మధ్య ఉంది. జిల్లా ఉత్తర సరిహద్దులో అనంతపురం జిల్లా, తూర్పున వైఎస్ఆర్ జిల్లా & అన్నమయ్య జిల్లాలు, పశ్చిమ నైరుతి సరిహద్దులో కర్ణాటక రాష్ట్రం ఉన్నాయి. జిల్లా విస్తీర్ణం 8,925 కి.మీ.
జనగణన
జిల్లా పరిధిలో జనాభా మొత్తం 18.4 లక్షలు.
పరిపాలనా విభాగాలు
జిల్లా పరిధిలో 7 శాసనసభ నియోజకవర్గాలు, 4 రెవెన్యూ డివిజన్లు, 32 మండలాలు ఉన్నాయి. జిల్లాలోని ధర్మవరం, కదిరి, పుట్టపర్తి, పెనుగొండ రెవెన్యూ డివిజన్లు ఉన్నాయి. పుట్టపర్తి రెవెన్యూ డివిజను కొత్తగా ఏర్పడింది.
ఆధార గ్రంథాలు
వర్గం:ఆంధ్రప్రదేశ్ జిల్లాలు వర్గం:2022 స్థాపితాలు వర్గం:వ్యక్తుల పేరుతో ఉన్న ఆంధ్రప్రదేశ్ జిల్లాలు వర్గం:వ్యక్తుల పేరుతో ఉన్న జిల్లాలు
చిట్యాల్ (కడెం పెద్దూర్)
చిట్యాల్,తెలంగాణ రాష్ట్రం, నిర్మల్ జిల్లా, కడెం పెద్దూర్ మండలంలోని గ్రామం. ఇది మండల కేంద్రమైన కడెం నుండి 20 కి. మీ. దూరం లోను, సమీప పట్టణమైన నిర్మల్ నుండి 49 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 314 ఇళ్లతో, 1216 జనాభాతో 899 హెక్టార్లలో విస్తరించి ఉంది. గ్రామంలో మగవారి సంఖ్య 633, ఆడవారి సంఖ్య 583. షెడ్యూల్డ్ కులాల సంఖ్య 37 కాగా షెడ్యూల్డ్ తెగల సంఖ్య 400. గ్రామం యొక్క జనగణన లొకేషన్ కోడ్ 570067 .పిన్ కోడ్: 504204.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు పెద్దూర్లోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కడ్డంలోను, ఇంజనీరింగ్ కళాశాల నిర్మల్లోనూ ఉన్నాయి. సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి.సమీప అనియత విద్యా కేంద్రం జన్నారంలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు నిర్మల్ లోనూ ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. ముగ్గురు నాటు వైద్యులు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండిప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
చిత్తీల్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, ప్రత్తి
రఘువీర్ చౌదరి
రఘువీర్ చౌదరి ( జననం: 1938 డిసెంబర్ 5 ) గుజరాత్ రాష్టానికి చెందిన నవల రచయిత, కవి, విమర్శకుడు. ఈయన సందేశ్, జన్మభూమి, నిరీక్ష వంటి పత్రికలకు కాలమిస్ట్ గా వ్యవహరించారు. ఈయన గుజరాత్ యూనివర్సిటీలో అధ్యాపకునిగా విధులు నిర్వహించి, 1998లో రిటైర్ అయ్యారు. ఈయన గుజరాతి భాషలోనే కాకుండా హిందీ భాషలో కూడా రచించారు. ఈయన రచించిన ఉపర్వాస్ నవలకి 1977లో సాహిత్య పురస్కారం వరించింది. అదే కాకుండా సాహిత్యంలో అత్యుతమ పురస్కారం అయినా జ్ఞానపీఠ పురస్కారం 2015లో వరించింది.
జననం
ఈయన డిసెంబర్ 5, 1938 న గుజరాత్ రాష్టంలోని బాపుపుర గ్రామంలో దాల్సింగ్, జీతిబెన్ దంపతులకు జన్మించారు. వీరిది వ్యవసాయ ఆధారిత కుటుంబం. ఈయన ప్రాథమిక, ఇంటర్ విద్య గుజరాత్ రాష్టంలోని మానస నగరంలో అభ్యసించారు. డిగ్రీ విద్యను 1960లో గుజరాత్ విశ్వవిద్యాలయంలో పూర్తి చేశారు. అదేవిధంగా 1979లో హిందీ బాషా సాహిత్యంపై మాస్టర్స్ ను గుజరాత్ విశ్వవిద్యాలయంలో అభ్యసించారు. ఇదేకాకుండా హిందీ, గుజరాతీ భాషల మూలాల మీద ఇదే విశ్వవిద్యాలయంలో పీహెచ్‌డీ పట్టాను పొందారు. ఇతను నవనిర్మాణ్ ఉద్యమంలో పాల్గొన్నారు. 1970లో భారతదేశంలో విధించిన ఎమర్జెన్సీని ఈయన వ్యతిరేకించారు.
నవలలు
1965లో భాషా అస్తిత్వం పై ఈయన రచించిన అమ్రిత నవల అందరి మన్నలను పొందింది. రుద్రమహాలయ, సొంతిర్త్ నవలలు చాలా ప్రాముఖ్యతను పొందాయి. అదే కాకుండా 1975లో ఈయన రచించిన త్రయ పుస్తకాలు ఉపార్వాస్, సహవాస్, అంతర్వస్ కి 1977లో సాహిత్య పురస్కారాన్ని తెచ్చిపెట్టాయి.
ఈయన రచించిన ప్రముఖ నవలలు - వత్సల (1967), పూర్వరంగ లాగ్ని (1976), సంజయా విన్నా చ్చుత పదవున్ (2003), ఏక్ దగ్ ఆగల్ బే దగ్ పాచ్చల్ (2009), ఆవరణ్
నాటకాలు
ప్రఖ్యాత గుజరాత్ రచయిత చంద్రవదన్ మెహతా జీవిత ఆధారంగా రచించిన త్రిజో పురుష్ అందరి మన్నలను పొందింది. సికిందర్ సాని, డిమ్ లైట్ నాటకం ప్రాముఖ్యాన్ని పొందాయి
సాహిత్యం
ఈయన రచనలు గుజరాతి భాషలోనే కాకుండా హిందీ భాషలో కూడా రచించేవారు. 1965లో ఇతను రచించిన తమాసా కథాసంపుటి భాషలో అంతరంగాన్ని వ్యక్తపరిచింది. ఇతను రచించిన మరో కథాసంపుటి వాహేత వ్రిక్ష పవన్మ 1985లో ప్రచురితమయింది
మరిన్ని విశేషాలు
ఈయన 80పైగా పుస్తకాలు రచించారు. ఈయన రచించిన ఉపర్వాస్ నవలకి 1977లో సాహిత్య పురస్కారం వరించింది. అదే కాకుండా సాహిత్యంలో అత్యుతమ పురస్కారమైన జ్ఞానపీఠ పురస్కారం 2015లో వరించింది. ఇవే కాకుండా ఇతను 1965-70 కాలంలో ఎన్నో అవార్డులను పొందారు. అందులో ప్రముఖంగా రంజిత్రం సువర్ణ చంద్రక్ అవార్డు, 1965లో కుమార చంద్రక్ అవార్డు, 1997లో మున్షి అవార్డులు ఉన్నాయి.
మూలాలు
వర్గం:1938 జననాలు వర్గం:జీవిస్తున్న ప్రజలు వర్గం:గుజరాత్ వ్యక్తులు వర్గం:గుజరాతి సంస్కృతి వర్గం:గుజరాతీ రచయితలు వర్గం:జ్ఞానపీఠ అవార్డు గ్రహీతలు వర్గం:భారతీయ కవులు వర్గం:భారతీయ పురస్కారాల గ్రహీతలు వర్గం:కేంద్ర సాహిత్య అకాడమీ పురస్కార గ్రహీతలు వర్గం:సాహితీకారులు
గోకుల్ ఆనంద్
గోకుల్ ఆనంద్ భారతదేశానికి చెందిన తమిళ సినిమా నటుడు. ఆయన బాల్య నటుడిగా పలు మలయాళం టెలివిషన్ షోలలో పాల్గొన్ని 2015లో మలై నేరతు మయక్కమ్ సినిమా ద్వారా నటుడిగా సినీరంగంలోకి అడుగుపెట్టాడు.
వివాహం
గోకుల్‌ ఆనంద్‌ తెలుగు సినిమా నటి మధుశాలిని 2022 జూన్ 16న హైదరాబాద్‌లోని తాజ్‌ హోటల్‌లో వివాహమాడాడు.
సినీ జీవితం
గోకుల్ ఆనంద్ మళయాలంలో బాలనటుడిగా తన సినీ జీవితాన్ని ప్రారంభించి, 14 ఏళ్ల వయసులో రామాయణం తమిళ వెర్షన్ కి సంబంధించిన నాటకంలో నటించాడు. ఆనంద్. ఆ తర్వాత రెండేళ్లకు 'ఏవం' అనే ఫేమస్ థియేటర్ గ్రూప్ లో చేరి రెండేళ్లపాటు శిక్షణ తీసుకున్నాడు. ఆయన 2008లో చెన్నైలో 'The Boardwalkers' అనే థియేటర్ కంపెనీతో కలిసి పని చేసి నటనపై ఆసక్తితో బీఏలో యాక్టింగ్ కోర్స్ చేశాడు.
గోకుల్ ఆనంద్ ఆ తరువాత 'చెన్నై టు సింగపూర్',  'పంచాక్షరం', 'తిట్టమ్ ఇరండు', 'నడువన్' వంటి సినిమాల్లో నటనకు గాను మంచి గుర్తింపునందుకున్నాడు.
బయటి లింకులు
వర్గం:తమిళ సినిమా నటులు
నల్లమోతు చెంచు రామానాయుడు
నల్లమోతు చెంచు రామానాయుడు ఉమ్మడి ఆంధ్ర ప్రదేశ్ రాష్ట్ర మాజీ మంత్రి, భారత జాతీయ కాంగ్రెస్ పార్టీ నాయకుడు.
ప్రాథమిక జీవితం
చెంచు రామానాయుడు ఉమ్మడి మద్రాస్ ప్రావిన్స్ లోని అవిభక్త నెల్లూరు జిల్లా కందుకూరు ప్రాంతం లోని చింతలపాలెం గ్రామంలో సంపన్న రైతు కుటుంబంలో జన్మించాడు.అతను హైస్కూల్ విద్య  పూర్తి చేశాడు. వీరి సోదరి కుమారుడు పోతుల రామారావు మాజీ శాసనసభ్యుడు
రాజకీయ జీవితం
1935 లో అతని 20 సంవత్సరాల చింతలపాలెం సర్పంచిగా ఏకగ్రీవంగా ఎన్నికయ్యాడు.1936 - 1939 వరకు జరుగుమల్లి సమితి అధ్యక్షుడిగా పనిచేశాడు. జరుగుమల్లి సమితి అధ్యక్షుడిగా పనిచేస్తున్న సమయంలోనే కందుకూరు సమితి అధ్యక్షుడు, స్నేహితుడు దివి కొండయ్య చౌదరి ప్రోద్బలంతో కాంగ్రెస్ పార్టీ లో చేరాడు.
కాంగ్రెస్ పార్టీ నాయకుడిగా కందుకూరు ప్రాంతంలో కీలకమైన నాయకుడిగా ఎదుగుతున్న సమయంలోనే నెల్లూరు జిల్లాకు చెందిన ఏ. సి. సుబ్బారెడ్డి సహకారంతో 1937 లో నెల్లూరు జిల్లా బోర్డుకు ఎన్నికై 1939-49 వరకు జిల్లా బోర్డు ఉపాధ్యక్షుడిగా పనిచేశాడు. జిల్లా బోర్డు ఉపాధ్యక్షుడిగా కావలి, కందుకూరు , ఉదయగిరి ప్రాంతాల్లో మంచి పట్టు సాధించాడు. 1949-52 వరకు నెల్లూరు జిల్లా బోర్డు అధ్యక్షుడిగా పనిచేశాడు.
1952 లో జరిగిన ఉమ్మడి మద్రాస్ అసెంబ్లీ ఎన్నికల్లో ఉమ్మడి కందుకూరు (జనరల్) నియోజకవర్గం నుంచి కాంగెస్ అభ్యర్థిగా పోటీ చేసి విజయం సాధించాడు. 1955 లో కొండపి నియోజకవర్గం నుంచి మొదటి శాసనసభ్యుడిగా, 1962,1967 లలో కందుకూరు నియోజకవర్గం నుంచి  మరో రెండు పర్యాయాలు శాసనసభ్యుడిగా విజయం సాధించాడు.
1965 -72 వరకు కాసు బ్రహ్మానంద రెడ్డి, పి. వి. నరసింహ రావు మంత్రివర్గాలలో అటవీ , పురపాలక శాఖల మంత్రిగా బాధ్యతలు నిర్వహించాడు.1970 లో ప్రకాశం జిల్లా ఏర్పాటు లో కీలకమైన పాత్ర పోషించాడు.
వెలుపలి లంకెలు
వర్గం:ప్రకాశం జిల్లా రాజకీయ నాయకులు వర్గం:ప్రకాశం జిల్లా నుండి ఎన్నికైన శాసన సభ్యులు వర్గం:ప్రకాశం జిల్లాకు చెందిన రాష్ట్ర మంత్రులు వర్గం:భారత జాతీయ కాంగ్రెస్ నాయకులు వర్గం:మద్రాసు రాష్ట్రంలో శాసన సభ్యులు వర్గం:ఆంధ్ర రాష్ట్రంలో శాసన సభ్యులు
అదానీ గ్రూపు
thumb|అదానీ గ్రూప్ సంస్థ చైర్మన్ గౌతమ్ అదానీ అదానీ గ్రూప్ (Adani Group) గుజరాత్ రాష్ట్రము లోని అహ్మదాబాద్ ప్రధాన కేంద్రంగా  పనిచేస్తున్న ఒక భారతీయ బహుళజాతి సంస్థ. అదానీ ఎంటర్ప్రైజెస్ అనుబంధ పరిశ్రమ ( ఫ్లాగ్షిప్ కంపెనీ)తో కలిసి వస్తువుల వ్యాపారంగా ( కమోడిటీ ట్రేడింగ్ ) గౌతమ్ అదానీ 1988 సంవత్సరంలో సంస్థను  స్థాపించాడు. పోర్టు మేనేజ్ మెంట్, విద్యుత్ ఉత్పాదన, పంపిణీ ( ఎలక్ట్రిక్ పవర్ జనరేషన్ అండ్ ట్రాన్స్ మిషన్), రెన్యూవబుల్ ఎనర్జీ, గనులు (మైనింగ్),  విమానాశ్రయాల  నిర్వహణ (ఎయిర్ పోర్ట్ ఆపరేషన్స్)నేచురల్ గ్యాస్, ఆహార ఉత్పతుల పరిశ్రమలు (ఫుడ్ ప్రాసెసింగ్, ఇన్ ఫ్రాస్ట్రక్చర్)  వంటి వివిధ వ్యాపారాలను  సంస్థ గ్రూప్ నిర్వహిస్తోంది. అదానీ గ్రూప్ మౌలిక సదుపాయాలను నిర్మించడంలో దేశాలకు దోహదం చేసే వ్యాపార సమ్మేళనం. అంతర్జాతీయంగా విస్తరిస్తున్న అదానీ గ్రూప్ భారత్ కేంద్రంగా తన వ్యాపార కార్యకలాపాలు సాగిస్తోంది.
అవలోకనం
thumb|చౌదరి చరణ్ సింగ్ అంతర్జాతీయ విమానాశ్రయం, లక్నో అదానీ గ్రూప్ అనుబంధ ( ఫ్లాగ్షిప్ కంపెనీ) అయిన అదానీ ఎంటర్ప్రైజెస్ లిమిటెడ్ (ఎఇఎల్) విస్తృతమైన ఉత్పత్తులు,సేవలను అందించే వేగంగా అభివృద్ధి చెందుతున్న వైవిధ్యభరితమైన వ్యాపారాలలో ఒకటి. సోలార్ మాడ్యూల్, సెల్ మాన్యుఫ్యాక్చరింగ్, రవాణా, మౌలిక ( ట్రాన్స్పోర్ట్ & లాజిస్టిక్స్ ) వ్యాపారం,విమానాశ్రయాలు,  నీరు ,డేటా సెంటర్లు, వంట నూనెలు, ఆహార వ్యాపారాలు వంటి రహదారుల ఉపయోగాలతో సహా మైనింగ్ & సర్వీసెస్ రిసోర్స్ లాజిస్టిక్స్ వంటి వ్యాపారాలలో  కంపెనీ చేస్తున్నది. సంస్థ నేరుగా వినియోగదారుని( డైరెక్ట్-టు-కన్స్యూమర్) వ్యాపారాలపై దృష్టిని పెంచడంతో పాటు రవాణా &  మాలిక,  విద్యుత్ శక్తి  & యుటిలిటీ రంగాలలో కొత్త వ్యాపారాలను స్థాపించే ఇంక్యుబేటర్ గా  కార్యకలాపాలను కొనసాగిస్తుంది. ఈ వ్యాపారాలే గాక ప్యాకేజ్డ్ ఆహార వంట నూనెల వ్యక్తిగత సంరక్షణ ఉత్పత్తులు,పరిశ్రమ నిత్యావసరాల (ఒలియోకెమికల్స్ కాస్టర్ ఆయిల్, వాటి ఉత్పత్తులు)  డీ-ఆయిల్డ్ కేకులతో సహా  ఉత్పత్తి లో నిమగ్నమై ఉంది. thumb|బ్రావస్ రిసోర్సెస్ (అదానీ గ్రూప్) యాజమాన్యంలోని కార్మైఖేల్ బొగ్గు గని. మార్చి 31, 2022 నాటికి కంపెనీ మార్కెట్ క్యాపిటలైజేషన్ 29 బిలియన్ డాలర్లకు పైగా ఉంది. దీని 22 ప్లాంట్లు వ్యూహాత్మకంగా భారతదేశంలోని పది రాష్ట్రాల్లో ఉన్నాయి, వీటిలో 10 క్రషింగ్ యూనిట్లు, 18 రిఫైనరీలు ఉన్నాయి. 18 రిఫైనరీలలో 10 దిగుమతి చేసుకున్న ముడి వంట నూనె వాడకాన్ని సులభతరం చేయడాని, రవాణా ఖర్చులను తగ్గించడానికి పోర్టు ఆధారితవి కాగా, మిగిలినవి ముడి పదార్థాల ఉత్పత్తి స్థావరాలకు సమీపంలో ఉన్న లోతట్టు ప్రాంతాలలో ఉన్నాయి. ముంద్రాలోని కంపెనీ రిఫైనరీ భారతదేశంలో అతిపెద్దది (రోజుకు 5000 మెట్రిక్ టన్నుల సామర్థ్యం). అదానీ ఎంటర్ప్రైజెస్ లిమిటెడ్ 1993 లో అదానీ ఎక్స్పోర్ట్స్ లిమిటెడ్ పేరుతో స్థాపించబడింది. తొలుత 1988లో భాగస్వామ్య సంస్థగా ప్రారంభమైన ఈ సంస్థ 1993లో జాయింట్ స్టాక్ కంపెనీ గా మారింది. భారతదేశంలో సోలార్ ప్యానెల్స్ పంపిణీ కోసం 2000 కి పైగా పట్టణాలతో సహా 21 రాష్ట్రాలలో తన సోలార్ రిటైల్ విస్తరించింది. సూర్యాపేట, మంచిర్యాల ప్రాజెక్టుల్లో నిర్ణీత గడువులోగా ప్రాజెక్టు మైలురాళ్లను సాధించింది. భారతదేశంలో అతిపెద్ద గ్రీన్ ఫీల్డ్ (గంగా) ఎక్స్ ప్రెస్ రహదారి మార్గం  పొందింది. సంస్థ గ్రీన్ హైడ్రోజన్ పెట్రోకెమికల్ డిజిటల్, రాగి వ్యాపారాలలోకి ప్రవేశించింది. భారత వైమానిక దళంతో 20 ఏళ్ల బిల్డ్ ఆపరేట్ మెయింటెనెన్స్ ఒప్పందం కింద అదంపూర్ వద్ద మిగ్ 29 సిమ్యులేటర్ కార్యకలాపాలను ప్రారంభించింది.
ప్రస్తుత సమస్యలు
.హిండెన్‌బర్గ్‌ నివేదిక వెలువడే నాటికి అదానీ సంపద రూ.19.2 లక్షల కోట్లు ఉండగా, 24 ఫిబ్రవరి 2023 నాటికి రూ.7.15 లక్షల కోట్లకు పడిపోయింది. నెల రోజుల వ్యవధిలోనే రూ.12.05 లక్షల సంపద ఆవిరి కావడంతో ప్రపంచ కుబేరుల జాబితాలో 3వ స్థానంలో ఉన్న అదానీ 29వ స్థానానికి వెళ్ళాడు. దేశంలోని కంపెనీల సంపద పరంగా చూస్తే టాటా గ్రూప్‌, రిలయన్స్‌, రాహుల్‌ బజాజ్‌ గ్రూప్‌ తర్వాత అదానీ గ్రూప్‌ ఉన్నది. హిండెన్‌బర్గ్‌ నివేదికకు ముందు టాటా గ్రూప్‌ తర్వాత రెండో స్థానంలో అదానీ గ్రూప్‌ ఉన్నది. అదానీ గ్రూప్‌ కంపెనీల షేర్లు పతనం కావడంతో దేశంలోని కంపెనీల మార్కెట్‌ విలువ రూ.280.4 లక్షల కోట్ల నుంచి రూ.260 లక్షల కోట్లకు పడిపోయింది. నెల రోజుల్లో మన దేశం 20.4 లక్షల మార్కెట్‌ విలువకు చేరుకున్నది. అదానీ గ్రూప్‌లో రూ.30,127 కోట్ల విలువైన షేర్లను భారత జీవిత భీమా సంస్థ ( లైఫ్ ఇన్సూరెన్స్ కార్పొరేషన్ (ఎల్‌ఐసీ) పెట్టుబడి గా పెట్టడం జరిగింది. ఈ పెట్టుబడుల విలువ ఒక దశలో రూ.50 వేల కోట్లకు చేరుకోగా తాజాగా ఈ విలువ రూ.25 వేల కోట్లకు పడిపోయింది. అయితే మ్యూచ్‌వల్‌ ఫండ్స్‌ మాత్రం స్వల్పంగానే పడిపోవడం జరిగింది. అదానీ గ్రూపు షేర్లు రోజురోజుకు కుప్పకూలుతుండటంతో ఎల్‌ఐసీ సంపద కూడా నష్టం  అవుతున్నది. దేశంలో బీమా రంగంలో దశాబ్దాల పాటు  ప్రజలలో ఆదరణ తో కొనసాగిన ఎల్‌ఐసీ. కేంద్ర ప్రభుత్వ  విధానాల వల్ల అదానీ ఎంటర్‌ప్రైజెస్‌, అదానీ గ్రీన్‌ ఎనర్జీ, అదానీ పోర్ట్స్‌, స్పెషల్‌ ఎకనమిక్‌ జోన్‌, అదానీ టోటల్‌ గ్యాస్‌, అదానీ ట్రాన్స్‌మిషన్‌, అంబుజా సిమెంట్స్‌, ఏసీసీ. ఇలా మొత్తం 7 అదానీ స్టాక్‌లలో పెట్టుబడులు పెట్టింది. 2022, డిసెంబర్‌ 31 నాటికి దాని మార్కెట్‌ విలువ రూ.82,970 కోట్లు ఉండగా, ఈ నెల 23కి రూ.33,242 కోట్లకు పడిపోవడంతో జరిగిన నష్టం తాజాగా రూ.49,728 కోట్లుగా తేలింది.